Tragedi Shakespeare dalam kisah ini
ialah kejayaan besar yang dinikmati oleh Vincent Kennedy McMahon
didorong oleh motivasinya untuk menebus
pengalaman pahit yang dilaluinya sepanjang 12 tahun pertama dalam hidupnya.
Matlamat hidup dia adalah untuk keluar daripada penderitaan itu,
jadi dia cipta sebuah dunia
yang mana dia tak boleh disentuh dan kebal daripada anasir luar,
dan berupaya mengawal takdirnya sendiri.
Kita cuma tahu zaman kanak-kanak Vince McMahon
melalui cerita Vince McMahon.
Dia pernah buat temu bual Playboy dan cakap pasal itu.
VINCE McMAHON TEMU BUAL PLAYBOY
Pasal penderaan fizikal semasa dia didera oleh ayah tirinya
dan menyebut secara tak langsung,
gangguan seksual yang dilakukan oleh ibunya sendiri.
Saya tak suka cakap pasal masa silam.
Mungkin saya takut, tapi buat apa ingat hal yang dah lepas?
Tiada apa-apa akan berubah.
Ia memang sukar. Bergaduh, bertumbuk, sumbang mahram...
Saya tak suka semua itu,
tapi semasa kecil, saya fikir setiap kali saya kena pukul,
kalau selepas itu saya masih bernafas, maksudnya saya menang.
Saya tahu dari sudut psikologi,
orang yang didera semasa kecil cenderung untuk mendera.
Saya rasa itu cuma alasan.
Saya tak jadi pendera.
Semua perkara buruk yang pernah berlaku kepada kita,
buang jauh-jauh.
Adakah kenangan pahit itu akan menghantui kita? Semestinya.
Namun, campaknya ke belakang dan langkah ke depan.
EPISOD 5: PERNIAGAAN KELUARGA
Maaf, tumpang lalu.
Selepas ini, buat julung kalinya,
Shane dan Stephanie McMahon, anak-anak Vince dan Linda McMahon,
akan berkongsi kisah hidup mereka di depan kamera secara langsung.
Saya tertanya-tanya.
Macam mana rasanya jadi anak McMahon?
Awak nak cakap dulu? Silakan.
Sebagai anak Vince McMahon, saya membesar dalam dunia yang menarik.
Saya memang nak masuk industri gusti.
Lebih spesifik lagi, jadi ahli gusti.
Saya mula sejak remaja.
Duduk di belakang pentas atau jadi penonton.
Di mana-mana saja untuk belajar semuanya.
Saya sapu gelanggang dan pegangkan jaket ahli gusti.
Satu...
Kemudian, saya jadi pengadil dan juruhebah.
Perlahan-lahan, saya mula dari bawah.
Shane dan Encik McMahon!
Karier saya sebagai penghibur bermula apabila saya jadi pengganti ayah.
Nampak Shane pegang tali untuk ayah dia?
Kalau tak puas hati dengan ayah, mereka tak boleh terus jumpa dia.
Mereka kena jumpa saya dulu.
Peminat suka gimik itu.
Semua orang suka, jadi kami teruskan saja.
Seluruh arena mengebu si anak emas,
pewaris takhta...
Saya sukakannya.
Saya dapat buat sesuatu yang saya impikan sejak kecil.
- Shane! - Shane McMahon!
Dari situlah berkembangnya dinamik keluarga kami,
yang turut disertai Stephanie.
Izinkan saya mencelah.
Saya memang nak sertai WWE dan bangga jadi sebahagian daripadanya.
Saya membesar dalam persekitaran yang menyeronokkan.
Walaupun masih kecil, saya boleh rasanya.
Ia antara pengalaman paling mengujakan bagi saya.
Biar betul!
WWE sentiasa berpolarisasi
dan semasa saya kecil,
sesetengah orang berkawan dengan saya kerana ayah saya
dan sesetengah orang langsung tak pandang saya
kerana ayah saya.
Vince McMahon bersama anak perempuannya, Stephanie McMahon.
Bila kali pertama idea watak awak dibincangkan?
Selepas saya habis kolej.
Relaks, jangan takut. Semuanya baik-baik saja.
- Awak akan beri saya muka? - Mestilah.
Ayah terus setuju dengan idea itu
untuk lihat penerimaan peminat.
- Jomlah! - Tak!
Sejak Steph mula bergusti untuk WWE, watak dia terus berkembang.
Ada satu jalan cerita.
Steph patut kahwin dengan seorang ahli gusti, Test,
tapi penulis tiada idea untuk tutup jalan cerita itu.
Jalan cerita itu tiada penamat.
Saya ada satu idea dan usulkannya kepada Vince.
Tengok ini.
"Macam mana kalau saya buat dia mabuk di parti bujang
dan kahwin koboi dengan dia di Vegas?"
Vince suka idea itu.
- Oh, Tuhan! - Aku benci kau!
Kemudian, dia cakap,
"Vince, ini bukan soal 'kalau'..."
...tapi soal berapa kali kami menyempurnakan perkahwinan itu?
Oh, Tuhan. Gila betul.
Kali pertama kami kembali bersiaran selepas drama itu,
penonton di arena benci dia dan selar dia "jalang".
Jalang!
Apabila Vince nampak reaksi itu, dia pandang saya dan buat...
Maksudnya, "Duit."
Jalang!
Saya tersenyum lebar kerana maksudnya, penonton ambil bahagian.
Kalau penonton ambil bahagian, maksudnya mereka suka apa yang kita buat.
Jalang!
Steph jadi penjahat yang sangat dibenci.
Dia sanggup buat apa-apa saja.
Dia sentiasa beri kerjasama untuk jayakan idea saya.
Dia tahu rancangan saya.
ANAK MANJA AYAH
Cakap pasal kongkek, kaulah yang paling handal.
Semasa di awal penglibatan saya,
saya setuju saja dengan semua idea ayah.
Lepaskan! Tengok ini!
Kalau tengok balik sekarang, macam tak percaya saya buat semua itu.
Ya.
Awak tak pelik dia suruh awak buat semua itu?
Ya. Ada kalanya, saya rasa ia agak pelik,
tapi industri gusti pada masa itu berbeza.
Jalang!
Antara semua perkara gila yang berlaku,
sejak saya jadi peminat gusti sehinggalah jadi ahli gusti,
drama keluarga itulah yang paling gila.
Kamu suami isteri yang sah.
Selepas drama saya kahwin dengan Steph tanpa kerelaan dia,
bermulalah Era McMahon-Helmsley
dan kami mula menerajui WWE.
Era McMahon-Helmsley.
Sejak itu, kami berkepit setiap hari.
Kami mula kenal hati budi masing-masing.
Saya tak boleh bercinta dengan ahli gusti kami,
tapi ironinya, ayah sendiri yang menyatukan kami.
Paul seorang lelaki budiman.
Dia kawan saya dan saya sendiri yang cakap,
"Steph, kamu patut cari lelaki yang budiman macam Triple H."
Abang saya kata, "Bukan Triple H."
Ayah pun menyampuk, "Bukan Triple H, tapi lelaki macam dia."
Shane bangkang habis-habisan. Dia tak boleh terima.
- Jom. - Meluat aku!
Relakslah, Shane. Peluk aku.
Benda paling asas.
Jangan bercinta dengan anak bos.
Shane kata, "Ayah benarkan Steph bercinta dengan ahli gusti?"
"Shane, ayah ahli gusti.
Ayah hiburkan orang dengan bergusti. Apa maksud kamu?"
Sebab itulah saya tak hairan kalau Stephanie bercinta
dan berkahwin dengan ahli gusti macam Paul.
Usai masa berlalu,
ada ketikanya Vince biar sifat oportunis dia menguasai situasi.
Contohnya ketika kami cari lokasi untuk majlis perkahwinan kami.
Dia nak majlis itu dilangsungkan dalam siaran berbayar.
"Macam mana kalau majlis kahwin Stephanie dan Paul disiarkan secara langsung?
Orang mesti akan tonton! Kayalah aku."
Steph jawab, "Tidak."
Apabila Steph tolak permintaan dia,
dia cakap Steph pentingkan diri.
"Ayah tak sangka kamu pentingkan diri."
Kemudian, Vince atur perlawanan antara dia dengan Steph.
Macam gaduh jalanan,
enam hari sebelum majlis perkahwinan kami yang sah.
Dia nak malukan anaknya!
Saya ingat ibu saya ugut ayah saya.
Kalau mata saya lebam atau buku lali saya patah,
dia akan ceraikan ayah serta-merta.
Syukurlah, mata saya tak lebam dan buku lali saya tak patah.
Mungkin saya kena cekik, tapi itu cerita lain.
Ya, memang gila. Gila segila-gilanya.
Apa jadahnya keluarga mentua aku ini?
Gila, bukan?
Kau orang anak-beranak
ialah keluarga paling gila di dunia ini!
Mereka buat drama keluarga McMahon
dan anak-anak mereka jadi sangat popular.
Apa kata Linda pasal semua ini?
Dialah watak utamanya.
Linda McMahon!
Peranan Linda sangat penting dalam WWE.
Orang kenal WWE sebagai syarikat Vince McMahon,
tapi orang jarang dengar nama Linda McMahon
dan dialah Ketua Pegawai Eksekutif WWE.
Semasa saya sertai WWE, tak banyak jawatan.
Vince bos nombor satu dan Linda bos nombor dua.
Linda urus bahagian pentadbiran. Vince urus bahagian kreatif dan visi.
Ibu saya yang kenalkan saya kepada Linda, isteri saya.
Rasanya umur saya 16 tahun.
Linda berasal daripada keluarga kelas pertengahan.
Ibu bapa dia bekerja dan rumah dia cantik.
Tak kaya, tapi selesa,
dan saya nak hidup macam itu.
Semasa di sekolah tinggi, orang label dia budak nakal
dan saya pula sebaliknya.
Tapi sejujurnya, saya suka.
Kami kahwin semasa umur Linda 17 tahun. Muda sangat.
Saya janji akan mencintai dia selamanya.
Saya janji dia takkan bosan dengan saya.
Rasanya saya dah tunaikan janji itu.
- Oh, Tuhan! - Tidak!
Oh, Tuhan!
Saya akan lebih terluka berbanding ibu.
Belasah dia! Apa?
Ibu tak pernah berminat untuk masuk TV.
Dia tak suka masuk TV.
Ibu kata, "Vince, saya tak nak masuk TV. Saya tak pandai berlakon."
Antara kami berempat, saya yang paling kekok di depan kamera.
Saya tak pandai berlakon macam Shane, Stephanie dan Vince.
Tahniah, Triple H.
Dia tahu dia tak pandai berlakon,
tapi memandangkan saya, Shane dan Stephanie berlakon,
kami cipta satu watak untuk dia.
Tanpa melengahkan masa,
izinkan saya memperkenalkan isteri saya, Linda,
ditemani oleh Trish yang cantik jelita.
Saya sertai industri gusti melalui cara yang berbeza.
Saya model kecergasan.
Model kecergasan untuk kulit majalah Muscle.
Trish Stratus.
Saya sangat suka Cyndi Lauper semasa dia dengan Wendi Richter.
Saya sangat teruja ada ahli gusti wanita lain sebaya saya,
tapi semasa mula bergusti pada 2000,
watak ahli gusti perempuan tersangatlah seksual.
Baiklah, Trish.
Encik McMahon.
Sejak awal, saya dah digandingkan dengan Vince McMahon.
Saya dapat bergandingan dengan bos, Encik McMahon,
dan ia satu peluang keemasan.
Saya sangat teruja.
Ya.
Saya rasa jalan ceritanya bukan, "Kau akan jadi perempuan simpanan Vince."
Saya sangat nakal, Vince.
Awak patut hukum saya.
"Kemudian, beri dadah kepada isteri dia...
- Kau gandakan dos Linda, bukan? - Ya.
...jadi saya fikir, "Apa aku nak buat sekarang?"
Jalan cerita itu berkembang, saya mengimprovisasi
dan hasilnya agak menarik.
Dengar sini.
Saya cium Trish Stratus di depan isteri saya yang berkerusi roda.
Biar betul? Oh, Tuhan.
Kami buat macam itu untuk tunjuk betapa kejinya saya.
Tiada yang lebih keji daripada itu.
Kami sedar tindakan kami akan menyemarakkan lagi jalan cerita itu
dan Linda pun sangat sporting.
Kami semua sama-sama terlibat.
Ada satu babak saya tunduk dan cium Linda.
Itu idea Linda.
Dia kata, "Orang mesti meluat kalau kau cium dahi aku."
Tugas kami ialah membangkitkan emosi penonton.
Tak kisahlah perasaan marah atau gembira.
Waima meluat sekalipun, kalau si penjahat dah keterlaluan.
Pokoknya, semuanya soal emosi.
Selamat Hari Valentine, Linda.
Drama hubungan sulit dengan Trish.
Apa reaksi keluarga terhadap jalan cerita itu?
Saya rasa keluarga kami tak membantah
kerana mereka tahu saya cuma berlakon.
Trish pun berlakon.
Seingat saya, tiada sesiapa yang membangkang.
Biasanya kalau berkait dengan ibu, saya takkan setuju.
Saya sayang ibu saya, jadi saya tak suka jalan cerita itu.
- Shane kata dia tak suka... - Siapa? Okey.
Shane paling konservatif antara kami berempat,
jadi Shane tak suka jalan cerita itu
kerana dia tak boleh bezakan antara realiti dan fiksyen.
Bagi saya, ia cuma jalan cerita untuk hiburkan penonton.
Apa masalahnya?
Walaupun selepas 15 tahun,
soalan pasal adegan itu pasti ditanya setiap kali saya buat temu bual.
Mereka akan tanya, "Ada sekali itu..."
Saya angguk.
"...awak melutut dan menyalak macam anjing."
Maafkan aku! Aku betul-betul menyesal!
Minta maaf?
Kalau kau betul-betul menyesal,
buktikan betapa besarnya kesalan kau.
Melutut macam anjing!
Oh, Tuhan!
Orang takkan lupa adegan "menyalak macam anjing" itu dan...
Saya harap mereka tak buat adegan itu.
Dulu, aku ada anjing betina dan anjing itu ikut semua cakap aku.
Melutut sekarang!
Dia dah melampau!
Menyalak macam anjing dan minta maaf.
Adegan "menyalak macam anjing" itu,
mereka nak saya tunjuk yang kononnya ia sangat teruk.
Hakikatnya, itulah perasaan yang kami nak penonton rasa.
Kalau kau betul-betul menyesal, Trish, buka baju kau sekarang!
Ya!
Buka baju kau sekarang!
Lelaki jenis apa yang...
Sebagai penjahat, adegan itu ialah serampang dua mata
kerana pada masa yang sama,
dia buat semua orang tahu yang kita patut benci dia
dengan buat pertunjukan lucah.
Kau menyesal?
Tanggalkan baju dalam kau sekarang!
Walaupun tahu dia tak patut buat macam itu,
penonton sangat terhibur apabila tengok Trish dimalukan.
Saya rasa adegan itu teruk, tapi apa boleh buat?
Majoriti peminat gusti adalah lelaki
yang suka akan perempuan seksi,
tapi pada masa yang sama,
mereka tak suka kerana mereka takkan dapat perempuan itu.
Sebab itu mereka seronok apabila tengok perempuan seksi
dimalukan di khalayak ramai.
TRISH SAMPAH
Mungkin bunyinya kasar, tapi itulah hakikatnya.
Kami tahu persembahan kami sensitif.
Kami tahu ia akan diperkatakan, ditafsir dan disalah tafsir.
Kami tahu semua itu, tapi apabila kami buat adegan itu,
ia akan jadi habuan WrestleMania, pentas terhebat.
Semuanya memuncak semasa WrestleMania 17
dalam perlawanan antara Shane dan ayah.
Perlawanan antara anak dan ayah.
Di satu sudut, ada teman wanita saya, Trish.
Jalan cerita.
Di sudut Shane pula ada Linda, isteri saya.
Saya mesti lawan ayah demi mempertahankan nasib ibu saya.
Sebenarnya lebih tepat lagi, saya dah hilang sabar.
Sebaliknya tanpa rasa bersalah, adik saya sokong mereka.
Kejam macam ayah.
Saya sangat gementar dalam perlawanan itu
kerana saya tak pernah pukul ayah saya.
Ayah yang pukul saya.
Semasa saya masih muda, kami selalu bergusti.
Pernah sekali, ayah cekak rusuk saya.
Dia cekak kulit sampai ke tulang. Saya jerit, "Aduh!"
Kemudian, dia tarik rambut saya dan tolak saya.
Saya jerit, "Tipu! Ayah main kasar!"
Dia balas, "Itulah kerja ayah. Menang dengan menipu.
Ingat itu. Ada masanya, kita kena main tipu."
Saya balas, 'Okey, ayah."
Sebelum loceng permulaan dibunyikan, saya mula panik.
Saya fikir, "Aku tak boleh buat."
Saya suruh Shane serang saya dan dia kata, "Tak boleh."
"Tampar ayah! Kamu boleh."
"Tak boleh."
Ayah boleh tampar kamu.
Tampar anak sendiri.
Loceng berbunyi. Ayah tampar saya empat kali.
Serta-merta.
Saya tumbuk dia beberapa kali dulu.
Barulah dia berani pukul saya.
Saya pula...
Mata saya terus bengkak.
"Oh, kacang saja rupanya!"
- Jangan guna monitor saya! - Oh, Tuhan!
Shane, cukup!
Itu saat WrestleMania saya tahun itu.
Saya dapat balas dendam kepada Vince McMahon.
Saya masih ingat saat itu.
Dia kata, "Jangan takut-takut."
Saya tampar dia sekuat hati.
Vince baru sedar isteri dia yang diberikan sedatif ada di sini!
Semasa perlawanan dengan Shane, Linda tiba-tiba berdiri.
Tepat ke kelangkang McMahon!
Kuat betul dia tendang dan ia pun tamat.
Tunggu sekejap. Vince di sudut sana, Shane di sudut sini.
Penonton suka lakonan yang hidup.
Oh, Tuhan!
Ada kalanya, memang hidup. Inilah keluarga McMahon.
Kami bina konflik, watak dan tamatkannya dengan sempurna.
Kepuasannya tak terkata.
Shane McMahon kalahkan ayah dia
dalam pergaduhan jalanan di WrestleMania!
Bagi Vince, tiada apa-apa yang keterlaluan.
Dia tak kisah pasal realiti dan fantasi.
Kalau benda itu buat dia kaya, buat penonton suka,
buat perniagaan dia lebih berjaya, dia akan buat.
Beritahu ibu kamu yang tak lama lagi,
selepas kami sah bercerai, ayah akan cari Puan McMahon baharu.
CUKUP VINCE
Puan McMahon yang seksi, yang boleh puaskan nafsu ayah.
Vince sangat pandai mengaburkan jalan cerita.
Dia akan putar belit sesuatu yang pada awalnya adalah realiti
dan kembangkannya sedikit demi sedikit
sehingga kita tak boleh bezakan sama ada ia realiti atau fantasi.
Kau terhutang budi dengan aku, Sable.
Kalau orang macam kau berhutang dengan aku...
aku akan tuntut.
Sable salah satu contoh kejayaan pemasaran untuk jangka masa singkat.
Dia salah satu watak yang paling kurang mendapat perhatian.
Dialah yang buat rating WWE mencanak-canak.
Setiap kali Sable buat kemunculan, setengah juta orang akan tonton.
Yang pegang rekod itu selain dia cuma Austin.
Malangnya, dia berhenti di puncak popularitinya dan saman WWE.
Di satu sudut ialah bekas juara wanita WWE, Sable,
menentang lawannya, Vince McMahon,
dalam drama saman-menyaman berjumlah 110 juta dolar
yang termasuk tuduhan gangguan seksual.
Mereka suruh awak buat sesuatu tanpa kerelaan awak?
- Ya. - Lebih kurang.
Mereka paksa saya buat sesuatu tanpa kerelaan saya.
Sable saman awak, WWE, sebanyak 110 juta dolar,
atas pelbagai tuduhan kerana dia rasa maruahnya dijatuhkan.
Saya tak pernah suruh dia buat apa-apa yang menjatuhkan maruah dia.
Dalam kes saman lain, siapa Sable dan macam mana dia boleh sertai WWE?
Saya tak berapa ingat pasal kes saman Sable itu.
Awak tak ingat tuduhan atau isu yang timbul selepas itu?
Tak, saya tak ingat.
Yang saya tahu, dia kembali ke WWE, jadi...
Stephanie McMahon. Kenalkan pembantu baharu kamu, Sable.
Adakah badan Sable buat ayah lupa
yang Sable saman syarikat kita berjuta-juta dolar?
Yang Sable pun sama macam barua lain yang cuba saman syarikat kita?
Semuanya pasal duit. Itu saja yang penting bagi Sable.
Sable saman kita atas tuduhan apa?
Atas tuduhan gangguan seksual!
Masalahnya, Vince sanggup buat apa-apa saja
yang dia rasa menguntungkan, termasuk terima semula Sable.
Aku tahu cara nak ucap terima kasih kepada kau.
Apa kata kita mula dengan ini?
Ada jalan cerita hubungan sulit awak dengan dia selepas dia kembali ke WWE.
Dengan siapa?
Dengan Sable.
- Saya? - Ya.
- Jalan cerita. - Jalan cerita.
Oh, Tuhan.
Apabila di gelanggang,
kita akan terhibur dengan perkara yang dia cakap atau buat,
tapi kita ada penafian yang munasabah
kerana ia cuma gusti dan semuanya hanya lakonan.
Kita ambil mudah yang Vince McMahon, dalam usaha membina wataknya,
terpaksa hidangkan kehidupan peribadi dia untuk menghiburkan kita.
Awak ingat temu bual Playboy yang awak buat pada tahun 2001?
Ingat.
Dalam temu bual itu, awak sebut pasal hubungan sulit awak.
PLAYBOY: IA BERLAKU PADA MASA BERLAINAN ATAU SERENTAK?
McMAHON: PADA MASA BERLAINAN.
Kenapa awak cakap pasal itu dalam temu bual tersebut?
Dalam temu bual itu, saya cuma nak berterus terang.
Saya tak pegang apa-apa watak.
Itulah jawapan jujur untuk soalan-soalan yang diajukan.
McMAHON: SEKSNYA HEBAT, TAPI SAYA MENYESAL.
PLAYBOY: AWAK DAH BERUBAH?
McMAHON: SEBAGAI SUAMI, SAYA SEDAR AKIBATNYA KALAU CURANG.
Awak rasa jalan-jalan cerita yang dibina selepas itu,
awak masukkan unsur-unsur sama dalam hidup awak?
Atau ia langsung tiada kaitan?
Tiada kaitan.
Sebagai seorang manusia, perawakan saya tak sama macam watak itu,
walaupun ada kalanya, orang ingat saya sama macam itu,
tapi sebenarnya, bukan.
Vince McMahon hanya jalinkan satu hubungan monogami
sepanjang hidupnya,
yakni dengan perniagaan yang dia bina.
Itulah jiwa, raga dan nyawa dia.
Vince bukan tuan kepada WWE,
tapi WWE ialah tuan kepada Vince McMahon
dan Vince menyembahnya dengan sepenuh hati, masa dan tenaga.
Meskipun ia mengguris perasaan Linda, perasaan Stephanie,
perasaan Shane, perasaan ayah dia atau perasaan dia sendiri,
dia tak peduli.
OKTOBER 2000
Dengan populariti gusti yang meningkat naik,
para pemilik World Wrestling Entertainment memutuskan
untuk menjual saham dalam sarkas mereka.
WWE tersenarai dalam bursa saham.
Ada beberapa maksud.
Pertama, untuk kesahan, tapi sebab utamanya cuma perniagaan.
Jumlah modal yang dimiliki oleh syarikat,
membolehkan kami menceburi bidang perniagaan kasino...
KASINO WWE GANTI HOTEL DEBBIE REYNOLDS
...dan bidang makanan serta minuman.
Peminat gusti menggila
di pembukaan bar restoran di Times Square New York.
Di tengah-tengah New York. Selayaknya.
Dengan adanya minat pelabur,
kita boleh gerakkannya dan labur semula untuk kegunaan peribadi,
macam yang kami selalu buat
sambil intai peluang lain yang lebih menguntungkan.
Sekali lagi, selamat datang diucapkan ke WCW!
WCW NITRO 31 JULAI 2000
Kidman dan The Franchise melampiaskan dendam di gelanggang
dalam perlawanan Viagra di tiang.
Menjelang tahun 2000,
WWE dah pun mendahului WCW dalam Monday Night Wars.
Kami cuma ketawakannya.
- Oh, Tuhan! - Mulut dia penuh dengan Viagra.
Kekalahan yang tak berpenghujung.
Pihak pengurusan WCW silih berganti dan ia tak boleh diselamatkan lagi.
Banyaknya Twinkies!
WCW dah kekeringan idea.
Dari perspektif perang, WCW dah berjuang sehabis baik,
tapi kita tak boleh menang
kalau tiada panglima perang hebat yang buat keputusan tepat.
Berambus dari pejabat aku!
Aku nak ingatkan kau. Jangan memalukan aku.
Kebanyakan keputusan Eric Bischoff tepat? Mungkin.
Dia banyak buat silap? Ya.
Dia bos, tapi dia yang hancurkannya.
Orang boleh cakap, "Tengoklah Eric.
Dulu, dia sangat berjaya. Malangnya, dia terlalu angkuh."
Saya faham kalau orang cakap macam itu,
tapi mereka tak tahu hal sebenar yang berlaku di balik tabir.
Syarikat media dan hiburan terbesar yang pertama di dunia.
Penggabungan 7.5 bilion dolar Time Warner dan Turner Broadcasting telah dimeterai.
Situasi dalaman WCW makin parah disebabkan penggabungan AOL-Time Warner.
Saya terpaksa duduk semeja dengan 14 eksekutif berlagak bagus
yang cuba ajar saya pasal gusti sedangkan mereka tak pernah tonton gusti.
Oh, Tuhan!
Tiada seorang pun eksekutif itu nak WCW jadi sebahagian AOL-Time Warner.
Mereka anggap gusti hiburan sampah, walaupun ia popular.
Adakah ini pengakhiran sebuah era?
Naratifnya selepas penggabungan itu, mereka tak nak gusti.
Itu alasan. Sebenarnya, WCW memang teruk.
Perang gerila di kolam renang!
Buzzkill datang!
Nombor 69...
Ada orang beritahu saya,
"Kalau rating WCW kekal dan tak merugikan syarikat, tak apa."
Memandangkan ia merugikan syarikat,
semestinya mereka akan jual dan Vince rebut kesempatan itu.
Dengar sini, okey?
Turner telefon WWE dan cakap,
"Kami nak jual WCW. Berminat nak beli?"
Jawapannya, ya.
Dalam masa tiga hari,
seluruh landskap industri berubah.
Saya selalu teringatkan Ted Turner.
Dia cakap, "Kalau aku mahu, aku boleh pijak dia macam semut."
Itu tak berlaku.
Vince beli WCW dengan harga 2.5 juta dolar
dan dia dapat untung mungkin sejuta kali ganda.
Senang kata, dia dapat cepumas.
Saya bertuah ada di dalam penerbangan carter
pada malam dia beli WCW.
Kami raikannya bersama.
Penerbangan pada malam itu memang gila,
tapi esoknya?
Kerja macam biasa.
Pembelian itu dimeterai secara senyap,
tapi kami sampaikannya kepada semua peminat WCW
melalui siaran langsung.
SIARAN LANGSUNG WCW NITRO 26 MAC 2001
Bayangkan.
Saya muncul dalam program WCW.
Kenapa?
Ada satu sebab saja.
Semua orang tahu yang lambat-laun,
saya, Vince McMahon, akan beli syarikat pesaing saya.
Ya. Sayalah pemilik WCW sekarang.
Dalam rundingan itu, salah satu permintaan saya
ialah dua siaran lintas langsung di rangkaian berbeza.
Kami buat siar serentak langsung,
Nitro WCW terakhir di Panama City
dan WWE di Cleveland.
Barulah semua peminat tahu.
Pemenang Monday Night Wars, tuan-tuan dan puan-puan,
Vincent K. McMahon!
Penonton terkejut.
Kami berjaya rahsiakannya sehingga pengumuman malam itu.
Anda semua dah tahu yang saya dah beli WCW.
Saya nak tengok, tapi tak sanggup.
Kalau saya tengok, maksudnya saya mengaku saya kalah.
Saya tak sanggup.
Kita mesti cekak leher pesaing kita
dan cekik dia kuat-kuat sampai mati.
Macam yang saya buat kepada WCW!
Bukan sebab saya rasa puas apabila menang.
Bunyinya memang poyo, tapi saya tahu saya akan menang.
Saya tak rasa, "Hore, aku menang! Hebatnya!"
Bukan macam itu.
Memuaskan, tapi sekejap saja.
Dia patut bangga kerana WCW buat dia nyaris lingkup
dan dia berjaya bangkit semula,
tapi ia pahit manis dari sudut lainnya
kerana motivasi dia ialah tekanan dan persaingan yang sihat.
Itu buat dia jadi lebih hebat.
Kalau semangat itu hilang, habislah.
Memandangkan dia dah tiada pesaing, dia mulakan liga bola sepak.
Peminat bola sepak Amerika pasti teruja.
Ada liga baharu...
Pemilik WWE, Vince McMahon.
Dia bawa kepintarannya dari gelanggang ke padang.
Dengan bangganya, kami umumkan jenama baharu kami, XFL.
Tiba-tiba saja, saya buat liga bola sepak Amerika baharu.
Tanpa persediaan dan ilmu tentang bola sepak Amerika,
tapi ada peluang untuk main bola sepak macam NFL.
McMahon kata ia perlawanan paling menyeronokkan.
Liga bola sepak Amerika baharu dengan sentuhan luar biasa.
Liga yang menagih persediaan dan latihan ekstrem daripada pemainnya.
Itu idea dia.
Suntik elemen hiburan WWE ke dalam liga bola sepak Amerika.
Kamera dan mikrofon pada pemain, jurulatih dan di bilik persalinan.
Saya nak bola sepak Amerika yang orang boleh faham.
Semua orang ada watak dan jadikannya satu bentuk hiburan.
Kembangkan jalan cerita supaya orang berminat dengan wataknya.
Ia akan berjaya atas banyak sebab.
Kami faham Amerika dan selera hiburan rakyat Amerika.
Pada pendapat saya, ia takkan gagal.
Dari stadium yang penuh di Las Vegas,
minggu pertama XFL.
Tuan-tuan dan puan-puan, inilah XFL!
XFL ialah keberanian!
Rating XFL pada minggu pertama sangat tinggi.
Pada pendapat saya, ia berjaya.
Penonton yang ingin tahu memeriahkan malam pertama XFL.
Ratingnya dua kali ganda berbanding jangkaan pengiklan.
Adakah orang mahu bereksperimen dengan liga bola sepak Amerika McMahon?
Jawapannya, ya.
Semua orang nak tengok.
Masalahnya, kualiti permainan sangat teruk.
Larry, dalam serangan Hitmen, dari 45...
Mereka dapat bola!
Bukan kena tepis, tapi terlepas!
Pembukaan XFL meriah kerana promosinya yang gila-gila.
Saya tak kisah pasal mutu perlawanan pada malam itu,
tapi saya kisah pasal aura WWE di stadium itu.
Saya rasa ia tak masuk akal dan bodoh.
Saya suka Amerika! Perempuan cantik di mana-mana saja!
Mungkin orang akan kata saya kolot,
tapi semua benda ada tempatnya.
Lainlah kalau ada unsur seni,
kebijaksanaan atau kemahiran tinggi yang menyelubunginya,
saya tak kisah pun, okey?
Saya tak peduli.
Masalahnya, satu pun tiada.
Apakah kelompok demografi peminat yang XFL cuba sasarkan?
Lelaki Tak Guna Memphis Yang Masih Duduk di Bawah Ketiak Ibu.
NBC percaya mereka dah menguasai media dan media akan layan kami dengan baik.
Semua eksekutif NBC yang bertanggungjawab menerbitkan XFL
akan dicampak sampai mati. Ya, betul itu.
XFL produk gagal.
Semasa saya temu bual Vince,
XFL mencatatkan rating paling rendah
dalam sejarah televisyen siaran waktu perdana Amerika.
Rating XFL turun 75 peratus daripada minggu pertama.
Saya beritahu Vince di bilik hijau.
"Ada beberapa soalan provokatif. Berasas, tapi provokatif."
Dia jawab, "Okey."
Saya ingat saya kena cakap pasal XFL dan mempromosikannya.
Patutnya macam itu, tapi Costas mula buat saya marah.
Persembahan praperlawanan, terutamanya minggu pertama,
- ialah benda paling mengarut... - Mana ada?
Bob buat kerja dia dengan cemerlang. Saya yang bodoh.
- Boleh saya habiskan? - Saya tanya awak soalan.
Kalau macam itu, diam dan biar saya jawab.
Saya akan jawab.
Makin lama, kesabaran saya makin menipis.
Saya asyik terbayang-bayang yang tangan saya cekik leher dia.
Awak tak tahu apa-apa.
Sebenarnya, watak Encik McMahon
ialah perwatakan sebenar Vince yang ditokok tambah,
jadi mungkin pada masa itu, kedua-duanya bergabung.
- Boleh saya habiskan? - Silakan.
Dengar jawapan saya sambil tersenyum lebar.
- Saya terhibur. - Ya! Awak buat saya terhibur.
Saya marah diri sendiri kerana terjerat.
Saya patut boleh agak, tapi terkena juga.
- XFL tak cukup WWE untuk penonton itu. - Betul.
XFL tak cukup bola sepak Amerika untuk peminat sukan sejati.
Saya seorang usahawan. Saya yang menggerakkan syarikat ini.
Peranan saya dan syarikat saya adalah untuk menghiburkan Amerika.
Saya ambil risiko.
XFL DIBATALKAN!
Nampaknya, musim pertama XFL adalah yang terakhir.
Liga itu tak dapat sambutan penonton dan sokongan daripada pengkritik.
XFL gagal kerana ia bukan produk yang bagus.
Dalam tahun-tahun terbaiknya,
daripada perspektif sukan gusti, WWE ialah produk yang sangat bagus.
XFL bukan produk yang bagus.
Saya rasa XFL dihentikan selepas satu tahun.
Vince dah beri yang terbaik untuk XFL.
Logo XFL yang orang nampak
ialah bayang Vince pegang bola XFL sambil pandang kamera.
Tak guna.
Ia memang hebat.
Pada masa itu, ia tak bagus.
Ada saja yang tak kena.
Parap "WWF" tidak lagi boleh digunakan oleh World Wrestling Federation.
Hari ini, syarikat itu disaman oleh World Wildlife Fund.
Semasa saman itu difailkan,
macam kebanyakan saman lain, kami cuba lawan.
Malangnya, kami tahu kami takkan menang.
Hakikatnya, mereka guna parap WWF berpuluh tahun dulu sebelum kami.
Kami ubah daripada WWF kepada WWE kerana kami dalam dunia hiburan.
Kami terpaksa tukar nama, jadi ia bukan benda baik.
Saya tak nak tukar, tapi tak boleh buat apa-apa.
Sekali kita gagal, kita mesti bangkit dan teruskan.
Setiap kali saya gagal
dan dah banyak kali saya gagal,
kalau asyik difikirkan, kita akan rasa menyesal.
"Kalau buat itu, mesti berjaya." Boleh gila dibuatnya.
Lupakannya dan fikir akan sesuatu yang positif.
Buat sesuatu yang positif, bukan negatif.
Semua orang tahu yang Vince susah nak melatah,
jadi dia tak simpan dalam hati.
Kalau esoknya kita pergi kerja
dan pada masa itu, secara rasminya XFL dah dibubarkan,
kita takkan tahu.
Fokus dia cuma, "Apa idea untuk RAW? Teruskan."
Saya ingat perbualan saya dengan Vince.
Dia tarik saya dan kata, "Apa kata kita bawa Hulk Hogan balik?
Aku nak kau orang lawan di WrestleMania. Apa pendapat kau?"
Saya terus kata, "Aku suka idea itu."
Ikon lawan Ikon.
IKON LAWAN KCON WRESTLEMANIA X8
- Apa khabar? - Sihat.
Saya kembali selepas hampir sepuluh tahun jadi pesaing Vince bersama WCW
dan cuba buat dia gulung tikar.
Kami tak cakap pasal hal lama.
Dah banyak kali Hogan kecewakan saya
dan ada masanya, saya rasa nak cekik saja dia,
tapi orang berniaga tak boleh berdendam.
Saya percaya walau apa pun jadi secara peribadi,
apa yang penonton mahu?
HULK MASIH BERKUASA
Mereka nak dihiburkan,
jadi saya sanggup beralah, telan maruah saya,
bawa dia balik dan hiburkan penonton.
Ini istimewa, J.R.!
Ini sangat unik! Perlawanan terhebat sepanjang zaman!
Kalau ingat semula WrestleMania itu, meremang bulu roma saya.
Kami dapat rasa keterujaan penonton pada malam itu.
Dalam perlawanan itu, ada detik ikonik
yang mana mereka mula serap reaksi penonton
dan masing-masing toleh ke kiri dan kanan secara serentak.
Detik itu bukan dibuat-buat,
tapi itu bukti dua legenda yang pandai memanipulasi penonton
dan ia jadi detik yang paling diingati.
Dua era bergabung.
Mereka tak tahu reaksi penonton di arena pada malam itu.
Saya tak tahu.
Mereka bersedia untuk apa jua kemungkinan.
Saya jadi jahat, The Rock jadi hero.
Apabila The Rock mula tumbuk saya, seluruh arena bu dia.
Skrip mesti diubah.
Penonton yang tentukan dinamik perlawanan.
"Kami sayang kau Rock, tapi kami nak tengok Hogan malam ini."
Saya terpaksa bertukar dalam sekelip mata dan bernuansa dalam perlawanan itu.
Kami tak ubah skrip penamat.
Saya menang malam itu,
tapi pemenang sebenar ialah Hulk Hogan.
Awak rasa Vince masih percaya awak selepas awak sertai WCW?
Saya rasa dia lebih percaya saya sekarang, berbanding dulu.
Sejujurnya, saya rasa lega
apabila tak perlu lagi koyak baju dan tarik 100,000 penonton.
Setiap keputusan dia adalah demi kebaikan perniagaan.
Bawa balik orang yang dia pecat, orang yang saman dia di mahkamah,
waima orang yang kutuk dia dalam temu bual.
Dia akan bawa mereka balik kalau ia menguntungkan.
Izinkan saya memperkenalkan pengurus besar baharu RAW,
Eric Bischoff!
Saya tak percaya!
Orang tak nak bermusuh dengan Vince.
Saya kata, "Biasanya, Vince beri musuh dia peluang kedua."
Sebab itu cara Vince.
Awak rasa atas dasar kuasa?
Saya rasa atas dasar cabaran.
Kalau orang jatuhkan dia,
dia akan buktikan orang itu akan kembali kepada dia.
Terima kasih. Selamat datang.
Lima minggu...
Saya tak pernah biar perasaan saya
mempengaruhi cara saya bekerja.
Pengajaran daripada Manipulasi Montreal.
Tiada yang lebih memuaskan daripada double-cross.
Saya ahli perniagaan
dan itu keutamaan saya.
Dari sudut pandangan awam,
zaman kegemilangan WWE adalah antara 1998 hingga 2002
ketika WWE mendahului dan akhirnya mengambil alih WCW.
Selepas WWE beli WCW, industri gusti lumpuh.
Tanpa persaingan, dinamik industri gusti jadi hambar
dan ahli gusti terpaksa isi kelompangan itu.
Ketika itu, saya sangat popular dan berjaya,
tapi saya kecewa dengan proses kreatif.
Ada masanya ketika mereka beri idea kepada Steve,
Steve boleh cakap,
"Aku takkan cakap macam ini. Aku tak suka idea ini."
Steve, ceritalah. Apa masalahnya?
Masalahnya, semua teruk.
Saya tak suka hala tuju Stone Cold Steve Austin dan WWE.
Pada masa itu, hubungan saya dan Vince dingin.
Memandangkan saya dah banyak kali cedera, saya putuskan untuk berhenti.
Mungkin bersara ialah pilihan yang terbaik untuk saya.
Dia bintang terkenal dan dia pilih untuk bersara.
WWE ialah produk yang mudah dibentuk.
Bintang takkan kekal lama.
Contohnya, The Rock. Sebab dia berjaya dalam bidang lakonan.
The Rock dan Austin,
saya rasa itulah dua nama yang paling besar dalam WWE.
Mereka berdua bersara pada 2004,
jadi WWE terpaksa lahirkan bintang baharu.
Dalam satu promosi terkenal, Vince cakap pasal jadual RAW...
Untuk sampai ke tahap ini, aku perlukan lebih daripada satu kualiti.
Salah satu kualiti itu ialah...
Dia kata, "Keagresifan tanpa ihsan."
...keagresifan tanpa ihsan.
Dia berucap di depan semua ahli gusti.
Dia kata, "Kami sedang mencari.
Inilah masanya. Aku perlukan seseorang yang agresif."
Siapa yang cukup agresif untuk korbankan segala-galanya?
Aku cari seseorang yang berani cakap, "Okey, akulah orangnya."
Siapa antara kau orang yang nak jadi bintang terkenal?
Pada masa itu, saya baru sertai WWE,
jadi saya tiada semasa Vince buat ucapan itu,
tapi tiga hari selepas itu,
saya ada dalam rakaman TV kerana The Undertaker tak dapat hadir.
Cepatlah! Takkan tiada seorang pun yang berani cabar aku?
Mereka cari seseorang dan produksi kata, "Macam mana dengan John Cena?"
Itulah perlawanan TV pertama saya.
Ini John Cena. Kita tahu serba sedikit pasal dia...
Saya kena lawan Kurt Angle, ahli gusti tersohor WWE.
Apa kualiti yang kau ada
yang buat kau fikir
kau boleh masuk ke gelanggang ini dan kalahkan bintang gusti paling hebat?
John Cena jawab, "Kenapa aku nak kalahkan kau?
Sebab keagresifan tanpa ihsan."
Keagresifan tanpa ihsan.
Frasa itu jadi trend selama beberapa tahun
dan era selepas itu dikenali sebagai Era Keagresifan Tanpa Ihsan.
Ahli gusti semasa era itu lebih realistik
dan tak buat benda bukan-bukan.
Tunjuk kebolehan masing-masing.
Eddie Guerrera, Kurt Angle...
Mereka guna nama sebenar.
Brock Lesnar, Randy Orton, Chris Benoit dan Bautista.
Ia fasa realisme,
jadi saya terpaksa jadi John Cena dan saya tak kenal diri saya.
Saya tiada personaliti.
Saya cuma John Cena.
Membosankan.
Kau memang sampah, John Cena!
Saya hampir dibuang kerana terlalu membosankan.
John Cena kecewa.
Saya tahu saya akan dibuang, jadi saya buat sesuka hati saya.
Kebetulan, ada orang menyanyi rap di belakang bas.
Saya pun bangun dan pergi ke belakang.
Selama lima minit, saya buat semua orang tergamam.
Saya tak tahu Stephanie McMahon pun ada.
Dia tanya, "Nak nyanyi dalam TV?"
Saya jawab, "Ya!"
Selain komediri Ada satu lagi aku benci
Gusti ramai-ramai Macam dulu-dulu
Aku akan saksikan Aku akan bina nama sendiri
Tunjuk Vinnie Mac Aku ada keagresifan tanpa ihsan
John boleh menyanyi rap.
Terbaik.
Daripada seseorang yang mungkin dibuang daripada jadual,
dia jadi aset berharga bagi WWE. Lain daripada yang lain.
John Cena, Doktor Samseng Ekonomi.
Dia beri segala-galanya dan bawa watak itu dengan jayanya.
Tiba-tiba, dia jadi bintang terkenal dan penonton suka dia.
...untuk juara baharu WWE, John Cena!
Cena!
Apabila kita dah popular
dan penonton mula faham serta bereaksi terhadap kita,
ketika itulah perhatian Vince akan mula tertumpu kepada kita.
Kau buat aku teringat.
Aku pun lancang macam kau.
Kau tak peduli pasal orang lain, bukan?
Sejak itulah, saya dan Vince mula rapat.
Vince banyak ajar saya pasal gusti dan selok-belok industri.
Sebagai penyanyi rap, saya guna semua yang saya tak suka
dan memanfaatkannya untuk bina watak saya.
Sama macam Vince buat untuk kembangkan watak Encik McMahon.
Untuk menghidupkan watak saya, Encik McMahon,
salah satu kelemahan dan kelebihan saya
ialah saya buat apa-apa saja yang terlintas dalam kepala.
Semoga Tuhan merahmati Vincent Kennedy McMahon!
Pergi masuk neraka!
Tidak!
Pernahkah awak dapat skrip atau arahan dan rasa, "Ini dah keterlaluan."
Pernah...
Aku dah pecahkan otak kau.
...tapi Vince suruh buat juga.
Sesama ahli gusti, kami takut
kalau kami tak ikut arahan, kami akan dihukum
dan pernah beberapa kali, ada antara kami dihukum kerana itu.
Pada masa itu, saya juara.
Tiba-tiba ada satu babak, saya kena beromen dengan perempuan lain
dan ia berlawanan dengan peribadi watak saya.
Saya kalah kejuaraan minggu depannya. Adakah ia kebetulan?
...Trish Stratus! Cukupkah? Ya, cukup! Kita ada juara baharu!
Mungkin.
Mungkin saya dihukum. Entahlah.
Juara wanita baharu...
Awak kata ada beberapa kali, awak tak nak buat.
Awak ingat apa yang awak tak nak buat?
Ya.
Ya. Ada sekali dua, tapi...
Saya tak nak sebut yang mana satu.
Salah satu idea jalan cerita saya ialah Stephanie mengandung
dan saya rasa sayalah bapa kepada anak itu.
Watak saya.
Lebih kurang macam itulah.
Steph tak nak buat, jadi idea itu terkubur.
Steph terpaksa hadap Encik McMahon, watak itu,
Vince McMahon, bos WWE,
dan ayah dia.
Susah dia nak bezakannya.
Di arena, saya panggil Vince. Di rumah, saya panggil ayah.
Ayah saya tak sama macam bos saya.
Bos saya lebih tegas daripada ayah saya.
Dia tagih komitmen yang tak berbelah bagi, terutamanya daripada keluarga dia.
Vince tak suka lebihkan anak-anak dia.
Ia mempengaruhi kredibiliti mereka anak-beranak,
jadi dia suruh mereka buat kerja-kerja rencam
sebelum pegang jawatan dalam syarikat.
Vince tegas dengan mereka.
Kalau Shane dan Stephanie beri idea, dia tolak mentah-mentah.
Dia cakap idea mereka teruk.
Dia nak naikkan standard mereka.
Ayah awak tegas dengan awak semasa kecil?
Ayah memang tegas dengan saya. Malah, hingga ke saat ini.
Saya lebih tegas dengan anak-anak saya berbanding orang lain.
Sebab saya nak mereka jadi yang terbaik.
Mereka mesti buktikan mereka layak jadi McMahon.
Satu, dua...
Standardnya tinggi. Saya bawa nama keluarga
dan saya mesti jaga nama baik itu sebaik-baiknya.
Mariss, tunduk sikit.
- Okey. - Satu, dua...
Ayah lebih lembut dengan saya berbanding Shane,
tapi saya tak cabar ayah macam Shane.
Mungkin itulah bezanya hubungan antara ayah dan anak lelaki.
Ayah dan anak!
Tunggu sekejap.
Orang hantar artikel, buku atau apa saja pasal perniagaan keluarga.
Saya tak pernah jumpa mana-mana anak yang cakap,
"Saya rapat dengan ayah saya.
Ayah wariskan perniagaan kepada saya. Kami baik sehingga ayah mati..."
Itu dongeng. Tipu.
Shane, apa kamu buat?
Contoh terbaik ialah Shane.
Ayah tak pernah peduli pasal saya.
Saya tak pernah elok di mata ayah!
Semuanya tak kena!
Ayah tak pernah hargai setiap titis peluh dan duit yang saya cari untuk ayah!
Orang luar tak tahu dinamik dalaman sebenar
yang berlaku dalam keluarga McMahon.
Orang akan ingat, "McMahon memang macam inikah?"
Satu saja saya minta daripada ayah.
Saya cuma nak ayah bangga dengan saya!
Anak lelaki ayah!
Akhirnya, saya sedar yang saya takkan dapat benda itu
kerana semuanya tentang ayah.
Semuanya tentang ayah! Ayah seorang saja!
Namun, kami tak hidangkan semuanya
kerana kami nak orang bercakap pasal kami.
Ini perniagaan keluarga kita.
Ini tentang kita, ayah. Pasal kita anak-beranak.
Tak, ini bukan lagi soal perniagaan keluarga.
Ini perniagaan ayah.
Apa kata kamu berambus saja dari sini? Lantaklah siapa pun kamu!
Sekarang.
Selama ini, saya tak pernah faham
kedudukan Shane dalam semuanya.
Kadangkala, dia diterima. Kadangkala, dia tak diendahkan.
Saya tak pernah faham situasi sebenarnya,
tapi saya selalu rasa dia kambing hitam dalam keluarga McMahon
dan saya tak pernah tahu cerita sebenar
yang berlaku antara dia dengan ayahnya.
Shane nak jadi McMahon yang seterusnya dan dia percaya itulah masa depan dia.
Sampai satu tahap,
dia suruh Vince belikan sebuah syarikat untuk dia urus
dan buktikan dia layak mewarisi legasi penganjuran McMahon
sebelum dia ambil alih WWE.
Ayuh, sayang...
Pada masa itu, UFC dihimpit masalah kewangan.
Mereka datang dan tanya kami, "WWE nak beli UFC?"
Saya kata, "Menarik! Ayah, kita patut beli."
Saya yakin kami boleh kembangkan jenama itu
kerana ia sealiran dengan WWE.
Kami ada pasukan penerbitan, acara langsung dan barang dagangan.
Semuanya dah sedia untuk digerakkan.
Bagi saya, kerjanya sangat mudah.
Semasa idea itu dibentangkan,
saya tak suka model perniagaan UFC.
Sebab model perniagaan WWE ialah penciptaan watak.
Macam Disney dan lain-lain.
Model itu tak lapuk dek zaman,
berbanding sukan tinju atau UFC.
Sekali tercedera, karier mereka akan terkubur.
Mereka betul-betul bertinju, bukan berlakon!
Mustahil lakonan mereka sehebat ini.
WWE ialah hiburan, tapi UFC sukan.
Selepas fikir masak-masak, ayah lepaskan peluang itu dan...
Dia lepaskan peluang itu dan itulah ceritanya.
Awak rasa ia pelaburan yang bijak?
Terang lagi bersuluh. Ia memang pelaburan yang bijak.
Sepuluh tahun kemudian, UFC dijual pada harga lebih tinggi
dan Shane mengungkit dan cakap kami patut beli UFC.
Shane yakin ia pelaburan yang bijak.
Kalau itu yang dia fikir, pergilah beli guna duit sendiri.
Dia tiada duit. Macam mana nak beli?
Ia satu pelaburan besar dan Shane tak cukup modal,
ia bukan pelaburan yang bijak.
Saat paling definitif saya pernah saksikan antara Vince dan Shane
ialah pertengkaran kreatif yang berlaku pada satu malam.
Shane ada idea yang dia rasa sangat bagus,
tapi Vince tolaknya mentah-mentah.
Macam kebanyakan perkara yang melibatkan Vince,
apabila ia mula memuncak, ia memuncak dalam sekelip mata.
Vince pandang Shane dan cakap, "Langkah mayat ayah dulu."
Ketika itu, Vince sedang makan.
Dia ambil pisau dan berikannya kepada Shane.
Vince cakap, "Nah, bunuhlah ayah!
Kalau beria-ia sangat, tikam jantung ayah sekarang.
Kamu mesti bunuh ayah dulu sebelum buat keputusan itu.
Kalau kamu tak bunuh ayah sekarang,
maksudnya kamu belum cukup berani
dan ia akan mempengaruhi keputusan ayah.
Atau kamu boleh beli syarikat ayah
macam ayah beli syarikat datuk kamu.
Kalau ayah masih halang kamu,
kamu boleh buang ayah
sama macam ayah buang datuk kamu
apabila dia tak nak ikut cara ayah."
Bukan mudah nak buat keputusan itu kerana gusti satu-satunya minat
dan bidang yang saya nak ceburi,
tapi ayah saya masih menerajui takhta,
jadi saya rasa dah tiba masanya untuk saya cuba benda baharu.
Shane tinggalkan WWE
kerana dia nak ambil alih tempat saya dan dia rasa saya patut undur diri.
Shane ada banyak kualiti, tapi ini bukan syarikat dia.
Ini syarikat saya.
Susah kalau libatkan keluarga dalam perniagaan.
Kami asyik berbalah dan semuanya serba tak kena.
Hubungan jadi renggang.
Kami tak sependapat dalam banyak hal,
tapi dia bos.
Kalau dia kata biru, birulah jawapannya.
Saya cuma boleh tunggu dan tengok saja semuanya jahanam
atau undur diri dan angkat kaki.
Dia ayah saya. Saya tak nak kami bermusuhan,
jadi saya pilih untuk undur diri.
Saya ucap terima kasih, peluk ayah dan berlalu pergi.
Semua orang mesti realistik dan sedar diri.
Apabila anak saya sendiri rasa yang dia lebih pandai...
Berambus! Ini pentas saya! Saya yang berkuasa di sini!
...sedangkan dia tiada visi
sebagai seseorang yang pernah membangunkan empayar.
Mungkin visi mereka akan berjaya,
tapi mereka mesti ikut visi saya.
Semuanya serba tak kena bagi Shane McMahon malam ini!
Ini nasihat saya. Jangan libatkan keluarga dalam perniagaan.
Buruk padahnya.
Sampai satu masa, semuanya jahanam.
Selama berdekad-dekad, McMahon mengangkat WWE
menjadi pentas hiburan yang bernilai jutaan dolar...
HUJUNG TANDUK
...tapi besar kemungkinan, pucuk pimpinan mungkin berubah.
SKANDAL WWE
Dakwaan gangguan seksual baharu.
Ini memang memalukan.
Gila betul!
Adakah Vince akan dibuang? Saya tak tahu.
Masa depan syarikat kabur.
Skandal terbaharu ini akan menggemparkan dunia.
PADA 1999, SAMAN RENA LESNAR (SABLE) KE ATAS TITAN SPORTS (WWE) DISELESAIKAN.
Terjemahan sari kata oleh Saffura